text: Nu ophæves afbrændingsforbud efter weekendens regn
  13 august 2018 kl. 07.56
  Afbrændingsforbuddet bliver ophævet med virkning fra mandag klokken 17 i hele TV SYDs område. 
  Trekantområdets Brandvæsen meddelte mandag morgen som de første, at afbrændingsforbuddet bliver ophævet i eftermiddag klokken 17.
  Siden er alle kommuner i TV SYDs område fulgt efter og ophæver også forbuddet fra klokken 17.
  Fra begyndelsen af juli har afbrændningsforbuddet været landsdækkende - men har varieret i omfang fra område til område med hensyn til bl.a. brug af kulgrill.
  - Ud fra en samlet vurdering af de nuværende vejrmæssige forhold, herunder tørkeindekset, ophæves afbrændingsforbuddet nu, siger beredskabsdirektør Jarl Vagn Hansen, Trekantområdets Brandvæsen, mandag formiddag til TV SYD.
  Lars Møldrup, beredskabsdirektør, Brand & Redning Sønderjylland: "Vær fortsat fornuftig og forsigtig, når der tændes bål og bruges ukrudtsbrændere i haven."
  Ved middagstid er afbrændingsforbuddet ophævet i alle kommuner i TV SYDs område med virkning fra klokken 17.
  Brandvæsenerne opfordrer til at bruge åben ild og grill med omtanke, selvom der nu er faldet regn.
  - Vær fortsat fornuftig og forsigtig, når der tændes bål og bruges ukrudtsbrændere i haven, lyder opfordringen fra beredskabsdirektør Lars Møldrup, Brand & Redning Sønderjylland, til TV SYD.
  Gode råd ved bål og afbrænding
  - Hold afstand – undgå ild i nærheden af tørre planter eller andet, der kan brænde- Vær opmærksom på vindretning og vindstyrke- Vær opmærksom på børn og dyr- Vis hensyn – undgå, at røgen generer naboer og omgivelser- Hold ild og gløder under opsyn og tjek, at alt er slukket, før du forlader stedet- Husk at have vand i nærheden, så en lille brand hurtigt kan slukkes
  
  
  